62014TJ0812_INF
A Törvényszék (második tanács) 2019. december 19‑i ítélete –BPC Lux 2 és társai kontra Bizottság
(T‑812/14. RENV. sz. ügy)
„Állami támogatások – A portugál hatóságok által a Banco Espírito Santo pénzügyi intézmény szanálására nyújtott támogatás – Egy hídbank létrehozása és tőkésítése – A támogatást a belső piaccal összeegyeztethetőnek nyilvánító határozat – A kereshetőségi jog hiánya – Elfogadhatatlanság”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Az állami támogatás belső piaccal való összeegyeztethetőségét hivatalos vizsgálati eljárás megindítása nélkül megállapító bizottsági határozat – Szanálási eljárás alatt álló bank hitelezői által benyújtott kereset – Az EUMSZ 108. cikk (2) bekezdése értelmében vett érintetti minőség – Szempontok – A megtámadott határozat közvetett hatásai a kötvények értékére – Elfogadhatatlanság
(EUMSZ 108. cikk, (2) bekezdés, EUMSZ 263. cikk, negyedik bekezdés; 659/1999 tanácsi rendelet, 1. cikk, h) pont)
(lásd: 56–67. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – Az állami támogatás belső piaccal való összeegyeztethetőségét hivatalos vizsgálati eljárás megindítása nélkül megállapító bizottsági határozat – Szanálási eljárás alatt álló bank hitelezői által benyújtott kereset – A szanálási eljárás keretében létrehozott hídbank számára nyújtott tőke‑hozzájárulásból álló támogatás – Közvetlen érintettség hiánya – Elfogadhatatlanság
(EUMSZ 263. cikk, negyedik bekezdés)
(lásd: 68–71. pont)
Tárgy
A SA.39250 (2014/N) állami támogatás – Portugália – a Banco Espirito Santo, SA szanálásáról szóló, 2014. augusztus 3‑i C(2014) 5682 final bizottsági határozat megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék a BPC Lux 2 Sàrlt és azon többi felperest, akiknek a neve az ítélethez csatolt mellékletben szerepel, kötelezi a saját költségeiken felül az Európai Bizottság részéről az ideiglenes intézkedés iránti eljárásban, az első fokú eljárásban és a visszautalással kapcsolatban felmerült költségek viselésére.
3)
A Bizottság maga viseli a fellebbezési eljárásban felmerült saját költségeit.
4)
A Portugál Köztársaság maga viseli saját költségeit.